Author: micura
Last saved by: Útvar hlavného kontrolóra mesta Košice
Company: združenie

Útvar hlavného kontrolóra
Mesta Košice

Správa
o výsledku kontroly

	V súlade s oprávnením podľa zákona č. 369/1990 Zb. o obecnom zriadení v znení neskorších zmien a doplnkov, vykonal Útvar hlavného kontrolóra Mesta Košice v období od 14. 1. 2008 do          4. 2. 2008 kontrolu príjmov a výdavkov za obdobie rokov 2006 a 2007 v Centre voľného času Domino, Popradská 86, Košice.

Kontrolou bolo zistené:

I. Činnosť organizácie a jej charakteristika

	Centrum voľného času (CVČ) Domino bolo zriadené k 1. 4. 2002 ako samostatná rozpočtová organizácia rozhodnutím Okresného úradu Košice II., číslo 06103 zo dňa 18. 2. 2002. 	
	V znení dodatku č. 1 k zriaďovacej listine s účinnosťou od 1. 7. 2002 v zmysle § 4 ods. 1 a 2 zákona č. 542/1990 Zb. o štátnej správe v školstve a školskej samospráve v znení neskorších predpisov prešla zriaďovateľská funkcia CVČ Domino na Mesto Košice.

	Centrum voľného času zabezpečuje výchovno vzdelávaciu, poradenskú, záujmovú a rekreačnú činnosť detí a mládeže v oblastiach esteticko – výchovnej, prírodovednej, spoločensko vednej a športovo turistickej. CVČ užíva majetok, ktorý je vo vlastníctve Mesta Košice. Je zriadené na neurčitú dobu s celoročnou prevádzkou.

II. Príjmy a výdavky

	Plnenie príjmov a čerpanie výdavkov podľa schváleného rozpočtu a jednotlivých rokov kontrolovaného obdobia udávajú tabuľky č. 1 a 2:

Rok 2006
| | | | Tabuľka č. 1 | (Sk)
Položka | Príjmy | Schválený | Upravený | Skutočnosť | %
| | rozpočet | rozpočet | k 31.12.06 | plnenie
223 | Poplatky a platby z nepriemyselného | | | |
| a náhodného predaja služieb (zápis. a poplat.) | 767 000,00 | 721 000,00 | 721 208,50 | 100,04
292 | Príjmy z dobropisov | - | - | 164 075,60 | -
200 | Nedaňové príjmy spolu | 767 000,00 | 721 000,00 | 885 356,10 | 122,80
311 | Granty - sponzorské príspevky | - | 58 000,00 | 58 000,00 | 100,00
312 | Transfery zo štátneho rozpočtu - aktivač. činnosť | - | 6 000,00 | 6 428,50 | 107,14
310 | Tuzemské granty a transfery spolu | - | 64 000,00 | 64 428,50 | 100,67
| Príjmy celkom | 767 000,00 | 785 000,00 | 949 784,60 | 121,00

Položka | Výdavky | Schválený | Upravený | Skutočnosť | %
| | rozpočet | rozpočet | k 31.12.06 | plnenie
610 | Mzdy, platy a ostatné osobné vyrovnania | 3 926 000,00 | 3 681 000,00 | 3 681 308,00 | 100,10
620 | Poistné a príspevky do poisťovní | 1 446 000,00 | 1 342 000,00 | 1 341 702,00 | 99,98
630 | Tovary a služby | 2 534 000,00 | 3 739 000,00 | 3 738 923,02 | 100,00
640 | Bežné transfery | - | 5 000,00 | 5 449,00 | 108,98
600 | Bežné výdavky spolu | 7 906 000,00 | 8 767 000,00 | 8 767 382,02 | 100,00
700 | Kapitálové výdavky | - | - | - | -
| Výdavky celkom | 7 906 000,00 | 8 767 000,00 | 8 767 382,02 | 100,00

	Z uvedenej tabuľky vyplýva, že CVČ Domino stanovené príjmy v rozpočtovom roku 2006 za poskytované služby splnilo. Na prekročení celkových príjmov sa podieľali príjmy z dobropisov z vyúčtovania za tepelnú energiu v sume 164 075,60 Sk.

Granty – sponzorské príspevky boli poskytnuté a použité vo výške 58 000,00 Sk a to:

5 000,00 Sk   – príspevok MČ Košice Západ na organizovanie súťaží (zakúpenie cien)
30 000,00 Sk – príspevok Mesta Košice na akcie pri príležitosti osláv 50. výročia Detskej železničky
23 000,00 Sk – príspevok MČ Košice Západ na realizáciu detského ihriska (zakúpenie preliezky)

	Príspevky zo štátneho rozpočtu vo výške 6 428,50 Sk boli určené na pokrytie výdavkov pre pracovníka na aktivačnú činnosť.

	Z celkovej sumy výdavkov 8 767 382,02 Sk predstavujú výdavky na mzdy a prislúchajúce poistné odvody 5 023 010,00 Sk, čo je 57,30 % z celkových výdavkov.
	Výdavky na tovary a služby predstavovali sumu 3 738 923,02 Sk. Z toho najväčšiu časť výdavkov predstavujú úhrady za energie, vodu a komunikácie vo výške 2 194 326,70 Sk (položka 632) a výdavky na rutinnú a štandardnú údržbu 847 162,60 Sk (položka 635).

	V rámci údržby bola vykonaná oprava časti strechy za 583 769,00 Sk, výmena okien a vchodových dverí v sume 142 372,00 Sk, výmena podlahovej krytiny v sume 32 682,90 Sk. Ostatné výdaje údržby sa týkali hygienických maľoviek v šatniach a sociálnych zariadeniach s výmenou vodovodných batérii ako aj opravy výpočtovej techniky a učebných pomôcok.
	Výška výdavkov postačuje len na pokrytie nevyhnutných potrieb.

	V priebehu roku 2006 boli CVČ Domino poskytnuté dotácie z jednotlivých zdrojov v celkovej sume 8 767 598,00 Sk a čerpané boli  vo výške 8 767 382,02 Sk. Nevyčerpané prostriedky k            31. 12. 2006 v sume 215,98 Sk tvorili zostatok na výdavkovom účte.

Rok 2007

| | | | Tabuľka č. 2 | (Sk)
Položka | Príjmy | Schválený | Upravený | Skutočnosť | %
| | rozpočet | rozpočet | k 31.12.06 | plnenie
223 | Poplatky a platby z nepriemyselného | | | |
| a náhodného predaja služieb (zápis. a poplat.) | 700 000,00 | 687 000,00 | 687 156,00 | 100,02
292 | Príjmy z dobropisov | | 103 000,00 | 102 359,50 | 99,38
200 | Nedaňové príjmy spolu | 700 000,00 | 790 000,00 | 789 515,50 | 99,94
311 | Granty - sponzorské príspevky | - | 10 000,00 | 10 000,00 | 100,00
312 | Transfery zo štátneho rozpočtu - aktivač. činnosť | - | 4 000,00 | 3 728,00 | 93,20
310 | Tuzemské granty a transfery spolu | - | 14 000,00 | 13 728,00 | 98,06
| Príjmy celkom | 700 000,00 | 804 000,00 | 803 243,50 | 99,91

Položka | Výdavky | Schválený | Upravený | Skutočnosť | %
| | rozpočet | rozpočet | k 31.12.07 | plnenie
610 | Mzdy, platy a ostatné osobné vyrovnania | 3 549 000,00 | 3 709 000,00 | 3 708 437,00 | 99,98
620 | Poistné a príspevky do poisťovní | 1 270 000,00 | 1 322 000,00 | 1 321 410,00 | 99,96
630 | Tovary a služby | 3 982 000,00 | 3 982 000,00 | 3 983 337,22 | 100,03
640 | Bežné transfery | - | 4 000,00 | 3 970,00 | 99,25
600 | Bežné výdavky spolu | 8 801 000,00 | 9 017 000,00 | 9 017 154,22 | 100,00
700 | Kapitálové výdavky | - | 130 000,00 | 129 824,20 | 99,86
| Výdavky celkom | 8 801 000,00 | 9 147 000,00 | 9 146 978,42 | 100,00

	Mimorozpočtové prostriedky vo výške 10 000,00 Sk (položka 311) boli určené a vyčerpané na súťaž o najaktívnejšiu školskú žiacku radu. Víťazné školské rady za ZŠ a SŠ boli ocenené vo výške   po 5 000,00 Sk.
	Najväčšiu časť z bežných výdavkov tvoria prostriedky na mzdy a odvody poistného v celkovej sume 5 029 847,00 Sk (položka 610 a 620). Z položky 630 – výdavky na tovary a služby tvoria výdavky na energie, vodu a komunikácie 2 329 395,20 Sk, čo je 58,68 % z celkových prostriedkov na tovary a služby.
	Výdavky na opravu a údržbu v celkovej sume 469 990,20 Sk boli použité na výmenu okien v ateliéroch za účelom zateplenia v čiastke 242 310,00 Sk, na opravu sociálnych zariadení v sume 114 922,00 Sk, na opravu parketovej podlahy v univerzálnej sále v hodnote 91 944,00 Sk a ostatné drobné opravy.
	Bežné výdavky aj v roku 2007 postačovali len na nevyhnutné potreby. Kapitálové výdavky boli použité na nákup a inštaláciu novej digitálnej telefónnej ústredne.

	V priebehu roka 2007 boli CVČ Domino poskytnuté dotácie z jednotlivých zdrojov v celkovej sume 9 146 609,10 Sk a čerpané boli vo výške 9 146 978,42 Sk čo predstavuje debetný zostatok na výdavkovom účte  - 369,32 Sk. 
	Podľa rozboru hospodárenia za rok 2007 debetný zostatok bol spôsobený zvýšením poplatkov za služby v peňažnom ústave Dexia banka v mesiaci december a ponechaný zostatok finančných prostriedkov na konci roka na poplatky nezodpovedal potrebám.

	Organizácia má na jednotlivé rozpočtové účty (podľa účtovnej osnovy) má zriadené samostatné bankové účty.

A. Príjmy

1. Účet č. 236 – Príjmový vkladový rozpočtový účet

	Všetky príjmy organizácie, ktoré sú zúčtované na príslušnom rozpočtovom účte sú vedené na bankovom účte 0503545002/5600 vedenom v Dexia banke. V priebehu roka boli z uvedeného bankového účtu odvádzané finančné prostriedky na účet zriaďovateľa – Mesto Košice.
	
Z tabuľky č. 1 vyplýva, že v roku 2006 boli príjmy v celkovej výške 949 784,60 Sk. Výdaj z príjmového vkladového účtu č. 236 je zúčtovaný v celkovej sume 939 784,60 Sk (t.j. odvod prostriedkov na účet zriaďovateľa). Rozdiel 10 000,00 Sk je vykázaný ako zostatok k 31. 12. 2006 na uvedenom účte, ktorý súhlasí so zostatkom finančných prostriedkov na bankovom účte. Tieto prostriedky došli na bankový účet 29. 12. 2006 a boli odvedené 15. 1. 2007.

Z tabuľky č. 2 vyplýva, že v roku 2007 boli príjmy v celkovej výške 803 243,50 Sk. Výdaj z príjmového vkladového účtu č. 236 za rok 2007 je zúčtovaný  v celkovej sume 803 243,50 Sk. Zostatok k 31. decembru je vykázaný nulový. Nulový zostatok je vykázaný k 31. decembru aj na výpise k prislúchajúcemu bankovému účtu (0503545002/5600). Z uvedeného vyplýva že CVČ Domino všetky príjmy za kontrolované obdobie odviedlo na účet zriaďovateľa.

2. Poplatky a platby z nepriemyselného a náhodného predaj služieb (zápisné a poplatky)                      – položka  223

	CVČ Domino vykazuje za kontrolované obdobie r. 2006 – 2007  na položke 223 001 za predaj výrobkov, tovarov a služieb nasledovné príjmy:
 
- r. 2006	721 280,50 Sk
- r. 2007	687 156,00 Sk

		Uvedené príjmy sú tržby za vstupné poplatky a zápisné (mesačný príspevok) do jednotlivých záujmových útvarov (krúžkov).
	Organizácia má spracované cenníky zápisného – výšky príspevkov na školské polroky, ktoré sa pohybujú od 250,00 Sk do 800,00 Sk na dieťa a závisia od náročnosti a charakteru záujmovej činnosti. Stanovené výšky príspevkov sú v súlade s vyhláškou č. 291/1994 Z.z. o centrách voľného času.

	Kontrole bola podrobená dokumentácia za výber poplatkov a zápisného a ich odvod do pokladne organizácie.
	Výber peňažných prostriedkov za služby poskytované CVČ realizujú príslušní zodpovední pracovníci. Príjem peňazí potvrdzujú účastníkovi formou potvrdenky (tlačivo ŠEVT). Originál výpisu potvrdenky slúži ako doklad pri odvádzaní peňažných prostriedkov do pokladne a kópia pre účastníka. Potvrdenky majú svoje evidenčné čísla a sú vytlačené trojmo. Pri výbere peňazí sa však vypisujú dvojmo. Tak sa stáva, že pod jedným evidenčným číslom potvrdenky sú evidované príjmy od dvoch rôznych účastníkov. Výdaj potvrdeniek s ich evidenčnými číslami jednotlivým pracovníkom, ktorí tržby prijímajú nie je evidovaný. Takýto zavedený systém výberu peňazí je neprehľadný a sťažuje kontrolu ich odvodov do pokladne.
	Každému príjmu peňažných prostriedkov od účastníka by mala zodpovedať potvrdenka s určitým evidenčným číslom, ktoré musí byť zhodné pre platiteľa a prijímateľa (pri odvode do pokladne). Evidencia vydaných potvrdeniek zabezpečí prehľadnosť a kontrolovateľnosť prijatých aj odvedených finančných prostriedkov u každého zodpovedného pracovníka.

	Uvedené nedostatky pri vydávaní potvrdeniek za príjem peňazí, ktoré sú prílohami príjmových pokladničných dokladov (PPD), kde okrem iných potvrdeniek sa nachádzali aj potvrdenky zhodného čísla pre dvoch rôznych platiteľov boli zistené napr. pri:

-	PPD č. 122 zo dňa 29. 3. 2006 na sumu 2 580,00 Sk. Finančné prostriedky prijaté od verejnosti + ZŠ.

-	PPD č. 64 zo dňa 17. 2. 2006 na sumu 15 000,00 Sk. Finančné prostriedky prijaté od verejnosti + ZŠ.

-	PPD č. 321 zo dňa 6. 10. 2006 na sumu 10 959,00 Sk. Finančné prostriedky prijaté od verejnosti + ZŠ + HS.

-	PPD. č. 83 zo dňa 21. 2. 2007 na sumu 5 750,00 Sk. Finančné prostriedky prijaté od členov ZÚ (záujmových útvarov – krúžkov).

-	PPD č. 305 zo dňa 20. 9. 2007 na sumu 19 050,00 Sk. Finančné prostriedky prijaté od členov ZÚ ako zápisné. Okrem zhodných čísel potvrdeniek pre rôznych platiteľov, prílohou k PPD sú aj výdavkové pokladničné doklady (VPD). PPD č. 305 je vystavený na sumu, ktorá zodpovedá rozdielu príjmov prijatých cez potvrdenky a vrátených na základe VPD.

VPD boli vystavené 2 – krát.

•	Dňa 19. 9. 2007 bez evidenčného čísla na sumu 100,00 Sk ako vratka za preukaz. Z VPD nie je zrejmé kto ho vyhotovil.
•	Dňa 20. 9. 2007 bez evidenčného čísla na sumu 100,00 Sk ako vratka. VPD vyhotovila pokladníčka CVČ.

-	PPD č. 312 zo dňa 25. 9. 2007 na sumu 16 900,00 Sk. Finančné prostriedky prijaté od verejnosti + členovia ZÚ. Aj v tomto prípade je vystavený PPD ako rozdiel príjmov na základe potvrdeniek a vratok peňazí na základe VPD.

•	VPD zo dňa 21. 9. 2007 bez evidenčného čísla na sumu 100,00 Sk ako vratka. VPD vystavila pokladníčka CVČ.
•	VPD bez uvedenia dátumu vystavenia a evidenčného čísla na sumu 100,00 Sk  vyhotovený za účelom vratky finančných prostriedkov. VPD bez uvedenia mena kto ho vyhotovil.
•	VPD bez uvedenia dátumu vystavenia a evidenčného čísla na sumu 100,00 Sk  vyhotovený za účelom vratky. VPD bez uvedenia mena kto ho vyhotovil.
Prílohou PPD č. 312 sú taktiež potvrdenky zhodného čísla pre rôznych platiteľov.

3. Iné kontrolné zistenia

-	PPD č. 74 zo dňa 16. 2. 2007 vystavený na sumu 1 450,00 Sk nie je podpísaný príjemcom, t.j. pokladníčkou, ktorá doklad vyhotovila.

-	PPD č. 46 zo dňa 2. 2. 2007 na sumu 684,00 Sk. Finančné prostriedky prijaté od zamestnancov CVČ za stravné lístky. Prílohou PPD sú potvrdenky alebo kópie tlačiva potvrdenky za prijaté peniaze od pracovníkov v počte 5 ks v celkovej sume 684,00 Sk.

Všetky potvrdenky vystavila pokladníčka CVČ.

Porušenie všeobecne právnych a interných predpisov

	Kontrolné zistenia uvedené pri jednotlivých PPD ukazujú na nedostatky, ktoré sú v rozpore so zákonom č. 431/2002 Z.z. o účtovníctve alebo s internými predpismi, a to v týchto prípadoch:

a)	Vystavené výdavkové pokladničné doklady (vrátky), ktoré tvoria prílohy PPD a znižujú výšku príjmov

V zákone č. 431/2002 Z.z. o účtovníctve sa uvádza:

-	§ 2 ods. 2 písm. f) a g) – Predmetom účtovníctva je účtovanie skutočnosti o príjmoch a výdavkoch
-	§ 2 ods. 4 písm. f) a g) – Na účely tohto zákona sa rozumie príjmom prírastok peňažných prostriedkov alebo prírastok ekvivalentov peňažných prostriedkov účtovnej jednotky a výdavkom úbytok peňažných prostriedkov alebo úbytok ekvivalentov peňažných prostriedkov účtovnej jednotky
-	§ 7 ods. 1 – Účtovná jednotka je povinná účtovať tak, aby účtovná závierka poskytovala verný a pravdivý obraz o skutočnostiach, ktoré sú predmetom účtovníctva a o finančnej situácii účtovnej jednotky.

CVČ ako účtovná jednotka porušila § 7 ods. 1 zákona o účtovníctve tým, že vystavila VPD ktoré sú predmetom účtovníctva a nezaúčtovala ich ako samostatné účtovné prípady a to ani v prípadoch keď VPD vyhotovila pokladníčka.

b)	Pokladníčka CVČ vystavila na príjem finančných prostriedkov za stravné lístky od jednotlivých pracovníkov potvrdenky alebo kópie tlačiva potvrdenky (JUXTA) a nie príjmové pokladničné doklady.

Účtovná jednotka porušila § 7 ods. 1 zákona o účtovníctve, tým že na jednotlivé príjmy od pracovníkov neboli vystavené PPD, ktoré sú ako samostatné účtovné prípady predmetom účtovníctva. 

c)	vystavenie VPD, ktoré tvoria prílohy PPD a na týchto VPD nie je uvedené kto ich vyhotovil sú bez evidenčných čísel alebo uvedenia dátumov vystavenia je v rozpore s internou smernicou č. 1/2002 – „Zásady na obeh účtovných dokladov, na vykonávanie dispozícii s finančnými, materiálovými a ostatnými prostriedkami“, kde v časti Pokladničné doklady je okrem iného uvedené: Príjmové a výdavkové pokladničné doklady vyhotovuje zamestnanec zodpovedný za vedenie pokladničnej služby na základe schválených účtovných dokladov. Vyhotoveniu a evidovaniu pokladničných dokladov v pokladničnej knihe je potrebné venovať náležitú pozornosť a vyplňovať ich vo všetkých predpísaných náležitostiach. 
Z uvedeného vyplýva, že pokladničné doklady môže vyhotovovať len pokladníčka a so všetkými náležitosťami.

B. Výdavky

Účet 232 – Vkladový výdavkový rozpočtový účet.

	Na uvedenom účte sa účtuje príjem prostriedkov poskytnutých zriaďovateľom a ich výdaj na určené rozpočtové výdavky.
	Všetky príjmy a výdaje organizácie, ktoré sú zúčtované na príslušnom rozpočtovom účte sú vedené na bankovom účte č. 0503545002/5600 vedenom v Dexia banke.
	K 31. 12. 2006 bol na účte 232 vykázaný zostatok 215,98 Sk, ktorý súhlasí so zostatkom na uvedenom bankovom účte.
	K 31. 12. 2007 bol na danom účte vykázaný zostatok  - 369,32 Sk, ktorý bol zhodný so zostatkom na bankovom účte.
	Použitie výdavkov za kontrolované obdobie podľa jednotlivých položiek je zrejmé z tabuliek č. 1 a 2 a z popisnej časti k nim. Kontrole boli podrobené výdavky položky 630 za tovary a služby, kde boli zistené nasledovné nedostatky:

1. Rok 2006

-	VPD č. 108 zo dňa 21. 3. 2006 vystavený na sumu 96,00 Sk za účelom vyplatenia cestovného. Cestovné vyúčtované na základe CP bez evidenčného čísla. Cestovné za MHD nie je doložené cestovnými lístkami. Cesty vykonané v období od 16. 2. do 21. 3. 2006.
-	VPD č. 43 zo dňa 1. 2. 2006 vystavený na sumu 1 412,50 Sk za nákup sady farieb, kreatívnych sád, puzzle za účelom cien do súťaže. Z dokladov nie je zrejmé o akú súťaž sa jedná.
-	VPD č. 149 zo dňa 24. 4. 2006 vystavený na sumu 120,00 Sk za úhradu cestovného. Cestovné vyúčtované na základe CP bez evidenčného čísla za MHD. Cestovné nie je doložené cestovnými lístkami a CP nie je podpísaný zodpovedným pracovníkom v časti vyúčtovanie pracovnej cesty.
-	VPD č. 156 zo dňa 28. 4. 2006 vystavený na sumu 1 091,00 Sk za opravu tlačiarne. Podľa priloženej faktúry č 6086 náklady na opravu boli vyfakturované vo výške 1 071,00 Sk s DPH. VPD je vystavený na sumu 1 091,00 Sk. Rozdiel 20,00 Sk je v neprospech CVČ.
-	VPD č. 255 zo dňa 10. 8. 2006 vystavený na sumu 264,00 Sk za úhradu cestovného. CP bez evidenčného čísla nie je podpísaný oprávneným pracovníkom na povolenie cesty. Pracovná cesta vykonaná v dňoch 2. 6. – 31. 7. 2006.
-	VPD č. 399 zo dňa 24. 11. 2006 vystavený na sumu 1 896,00 Sk za nákup torty a muffiniek. Z dokladu a jeho príloh nie je zrejmý účel zakúpenia a použitia.
-	VPD č. 406 zo dňa 29. 11. 2006 vystavený na sumu 6 468,50 Sk za nákup cien na súťaže (svietniky, vianočné ozdoby, sviečky, kvartetá, Čierny Peter, farby na sklo, pamätníky, fotoalbumy a iné). Z dokladov nie je zrejmé na aké súťaže boli ceny použité.
-	VPD č. 443 zo dňa 20. 12. 2006 vystavený na sumu 539,00 Sk za nákup propán butánovej bomby. Z dokladu nie je zrejmý účel nákupu.

2. Rok 2007

-	VPD č. 27 zo dňa 23. 1. 2007 vystavený na sumu 18 325,00 Sk bez uvedenia mena a podpisu príjemcu. Finančné prostriedky boli odvedené na bankový účet (potvrdenka pokladničnej operácie banky č. 26 zo dňa 23. 1. 2007).
-	VPD č. 70 zo dňa 14. 2. 2007 vystavený na sumu 105,50 Sk za nákup ističa. VPD nie je podpísaný príjemcom.
-	VPD č. 134 zo dňa 29. 3. 2007 vystavený na sumu 337,00 Sk za účelom nákupu občerstvenia (perníky, slané tyčinky, mini krekry, čaj a pod.). Z dokladu nie je zrejmé pri akej príležitosti bolo občerstvenie poskytnuté.
-	VPD č. 127 zo dňa 26. 3. 2007 vystavený na sumu 10 975,00 Sk. Na doklade chýba podpis príjemcu. Finančné prostriedky boli odvedené na bankový účet.
-	VPD č. 272 zo dňa 16. 7. 2007 vystavený na sumu 144,00 Sk za účelom úhrady cestovného. Prílohou dokladu je cestovný príkaz bez evidenčného čísla a podpisu oprávneného pracovníka na povolenie cesty.
-	VPD č. 368 zo dňa 29. 10. 2007 vystavený na sumu 1 623,00 Sk za nákup cien do súťaže (farbičky, fixky, školské potreby, knihy a pod.). Z dokladu nie je zrejmé o aké súťaže sa jedná.
-	VPD č. 367 zo dňa 29. 10. 2007 vystavený na sumu 2 749,00 Sk za nákup cien do súťaže. Nedostatky zhodné ako v predchádzajúcom prípade.

Porušenie interných predpisov

	V internej smernici č. 1/2002 – Zásady na obeh účtovných dokladov ... v časti Cestovné náhrady je okrem iného uvedené: CP na uskutočnenie pracovnej cesty podpisuje zamestnancom riaditeľ CVČ. Podpísané CP na pracovné cesty je potrebné evidovať v operatívnej evidencii (evidencia CP). Každý CP musí byť označený číslom podľa tejto evidencie. Po skončení pracovných ciest vykoná každý zamestnanec vyúčtovanie cestovných výdavkov, ku ktorému doloží všetky preukázateľné doklady na výdavky.
	Organizácia má spracovanú aj smernicu č. 8/2002 o cestovných náhradách, v zmysle ktorej zamestnancovi vyslanému na pracovnú cestu patrí náhrada preukázaných cestovných výdavkov (čl. 3 ods. 2a) smernice).
	V rozpore s uvedenými smernicami boli zúčtované CP bez evidenčných čísel, doložených cestovných lístkov za prepravné alebo podpisov zodpovedných pracovníkov na povolenie cesty, či v časti vyúčtovanie pracovnej cesty v prípadoch tak ako je uvedené pri jednotlivých VPD.

C. Sponzorské prostriedky, účet 245 – ostatné bežné účty

	Na uvedenom účte sa účtujú prostriedky od darcov a sponzorov. Všetky príjmy a výdaje organizácie zúčtované na uvedenom účte sú vedené na samostatnom bankovom účte                        č. 0503549003/5600 vedenom v Dexia banke.
	K 31. 12. 2007 na účte 245 bol evidovaný zostatok v sume 78 775,20 Sk, ktorý súhlasí so zostatkom na bankovom účte. Príjem prostriedkov a ich použitie podľa jednotlivých rokov je zrejmý z tabuliek č. 1, č. 2 a komentára k nim.

Súčasťou správy o výsledku kontroly je písomné stanovisko riaditeľka CVČ Domino a prijaté opatrenia na odstránenie zistených nedostatkov uvedených v protokole o výsledku kontroly.

Košice, 6. 2. 2008

								Ing. Richard Hojer
							   Hlavný kontrolór mesta Košice